
Jegyzőkönyv
MGYT-KGYSZ Tisztújító Küldöttközgyűlés

Helyszín: 
Aesculap Akadémia
1115 Budapest, Halmi u. 20-22.
Időpont: 
2013. február 15. - 10.30 óra
Napirend


· Ünnepélyes megnyitó, levezető elnök és Szavazatszámláló Bizottság megválasztása

· Beszámolók:

· Elnöki beszámoló


Dr. Higyisán Ilona

· Pénzügyi beszámoló

Dr. Szél Mária

· Hozzászólások

· A Jelölő Bizottság javaslattételei

Prof. Dr. Soós Gyöngyvér

· Szavazás elnökre és elnökségre

 

Kávészünet

· A szavazás eredményhirdetése

· Szavazás területi titkárokra

· Alapszabály módosítás


Dr. Szabó Csongor

· A szavazás eredményhirdetése

· Köszöntő

· Zárszó

1. Dr. Higyisán Ilona, elnök – Küldöttközgyűlés létszámának bejelentése, határozatképesség megállapítása

Az 58 szavazásra jogosultból (37 küldött, 11 vezetőségi tag, 10 elnökségi tag) 47 fő regisztrált a küldöttgyűlés kezdetéig, tehát a küldöttgyűlés határozatképes.  
Elnök asszony köszöntötte a küldötteket és örömmel jelentette be,  hogy  a küldöttközgyűlést megtisztelte részvételével Prof. Szökő Éva a Magyar Gyógyszerésztudományi Társaság elnöke és Dr. Télessy István a társaság szervezési alelnöke is.


2. Dr. Higyisán Ilona, elnök - Javaslat a levezető elnök személyére, szavazás kézfeltartással

Az MGYT KGYSZ elnöksége Dr. Trestyánszky Zoltánt javasolja levezető elnöknek.
Szavazás kézfeltartással: látható többség, ellenszavazat, tartózkodás nincs.
3. Dr. Trestyánszky Zoltán, levezető elnök – Javaslat a jegyzőkönyvvezető és a hitelesítők személyére 

Az elnökség Dr. Kis Szölgyémi Mónikát javasolja jegyzőkönyvvezetőnek, Prof. Dr. Soós Gyöngyvért, a Jelölő Bizottság elnökét és Dr. Trestyánszky Zoltán levezető elnököt hitelesítőnek.
Szavazás kézfeltartással: látható többség, ellenszavazat, tartózkodás nincs.
4. Dr. Trestyánszky Zoltán, levezető elnök - Javaslat a Szavazatszámláló Bizottság elnökének és tagjainak a személyére

Az elnökség Dr. Hargitai Jánost javasolja elnöknek, Nagyné dr. Ambrus Ildikót és    dr. Bartal Alexandrát tagoknak.
Szavazás kézfeltartással: látható többség, ellenszavazat, tartózkodás nincs.
5. Dr. Higyisán Ilona, elnök – Elnöki beszámoló (A beszámoló anyagát lsd. Melléklet 1.)

A küldöttközgyűlés kézfeltartással, egyhangúlag elfogadta a beszámolót, ellenszavazat és tartózkodás nélkül. 
6. Dr. Szél Mária, gazdasági ügyvivő - Pénzügyi beszámoló (A beszámoló anyagát lsd. Melléklet 2.)

A küldöttközgyűlés kézfeltartással, egyhangúlag elfogadta a beszámolót, ellenszavazat és tartózkodás nélkül. 
7. A hozzászólásokban Prof. Dr. Szökő Éva az MGYT elnöke gratulált a beszámolókban elhangzott eredményekhez, kiemelve, hogy a kórházi szervezet évek óta az egyik leghatékonyabb és legeredményesebb munkát végzi az MGYT-n belül. További sikereket és hasonló összefogást, együttműködést kívánt a jövőben is!
8. A vezetőség hivatalos lemondása, köszönetnyilvánítás
Dr. Higyisán Ilona elnök megköszönte a leköszönő elnökség és vezetőség munkáját, majd hivatalosan bejelentette a vezetőség lemondását. Ezt követően a levezető elnök, Dr. Trestyánszky Zoltán méltatta, majd megköszönte az MGYT KGYSZ leköszönő elnökének két cikluson át folytatott rendkívül eredményes és áldozatos munkáját.
9. Prof. Dr. Soós Gyöngyvér - Jelölő Bizottság beszámolója

A választás első lépéseként a tagok 2012. december 7-ig jelölhettek elnököt,  illetve 8 elnökségi tagot és területi titkárokat. Az elnök személyére Dr. Higyisán Ilona kapott megfelelő számú jelölést. 
Ezt követően az MGYT új elnöksége első elnökségi ülésén felhívta szervezetünk figyelmét arra, hogy az MGYT Alapszabálya kimondja, ugyanaz a személy legfeljebb két egymást követő ciklusban töltheti be ugyanazt a tisztséget, ezért új jelölést kellett kérni szervezetünk tagjaitól, melynek határideje 2013. január 10. volt.

Az elnök személyére jelöltek közül egyedül dr. Szabó Csongor érte el a 10%-os jelölési arányt. Elnökségi tagságra jelöltek közül 9-en érték el a küszöböt (tagok 5%-a jelölte), és vállalták a jelölést.
Területi titkári pozícióra 2 területen (Budapest és Dunán innen) 1-1 fő, 1 területen (Dunántúl) 2 fő vállalta a jelölést.

Helyszíni jelölés az elnök személyére nem volt.
Elnökségi tagságra a helyszínen jelölést kapott Dr. Juni Emília. A küldöttek - 7 tartózkodás mellett, ellenszavazat nélkül – megszavazták, hogy Dr. Juni Emília kerüljön fel az elnökségi tagságra jelöltek közé.
Elnökségi tagságra a helyszínen jelölést kapott Dr. Major Csilla. 23 igen szavazatot kapott, ez azonban nem érte el az 50%+1 szavazati arányt, így nem került fel a szavazólapra.
Területi titkár pozícióra helyszíni jelölés nem volt.

Szavazólap minta a jegyzőkönyvhöz csatolva (Melléklet 3.)

A jelölő listát a küldöttközgyűlés kézfeltartással, egyhangúlag elfogadta, ellenszavazat és tartózkodás nélkül.

A KGYSZ alapszabálya értelmében elnök lesz, aki a legtöbb érvényes szavazatot kapja, illetve  elnökségi tag lesz a 8 legtöbb szavazatot elért jelölt.

Levezető elnök javaslata: az elnök és az elnökségi tagok személyére egy szavazólapon szavazzunk. A küldöttközgyűlés kézfeltartással, egyhangúlag elfogadta a javaslatot, ellenszavazat és tartózkodás nélkül.
10. Dr. Trestyánszky Zoltán, levezető elnök – Szavazás bejelentése az elnök és az elnökségi tagok személyéről

A szavazás kezdetekor jelenlévő küldöttek száma:   51 fő
SZAVAZÁS

11. Dr. Hargitai János – Szavazás eredményének ismertetése

Elnök: 
Dr. Szabó Csongor


48 szavazat

Elnökségi tagok:

Dr. Bodó Gabriella


39 szavazat
Dr. Horváth László


44 szavazat
Dr. Iványiné Dr. Cseh Ibolya

40 szavazat
Dr. Kis Szölgyémi Mónika

44 szavazat
Krucsóné Dr. Hornyák Judit

46 szavazat
Dr. Süle András


44 szavazat
Szabóné Dr. Schirm Szilvia

48 szavazat
Dr. Szűcs Attila


46 szavazat

A további szavazatok megoszlása:
Dr. Giday Henriette


27 szavazat
Dr. Juni Emília


26 szavazat

12. Dr. Trestyánszky Zoltán, levezető elnök – Szavazás bejelentése a területi titkárok személyéről
A szavazás kezdetekor 52 küldött van jelen.
A szavazólapon területenként egy tagot kell megjelölni.
13. Alapszabály módosítási javaslatok - Dr. Szabó Csongor 

A KGYSZ Alapszabályának négy pontjára vonatkozóan terjesztett elő módosítási javaslatot Dr. Szabó Csongor. 
A 14.3 ponton javasolt szöveget a helyszíni hozzászólások alapján az előterjesztő módosította, és ezt a módosítást a küldöttgyűlés kézfeltartással, egyhangúlag elfogadta.
A 17.10 pont. 18.7  pont,  és 18.13 pontra vonatkozó módosítási javaslatokat a küldöttgyűlés egyenként, kézfeltartással, egyhangúlag megszavazta. 
Ezt követően a módosított Alapszabály egészének elfogadásáról döntöttek a küldöttek kézfeltartással, egyhangúlag, ellenszavazat és tartózkodás nélkül.
A módosított Alapszabály – a változások kiemelésével – a jegyzőkönyv mellékletét képezi (Melléklet 4.).
14.   Dr. Hargitai János – Szavazás eredményének ismertetése

Megválasztott területi titkárok:
Budapest:

Dr. Tóbel Andrea

52 szavazat
Dunán innen:
Dr. Hegyi Tibor

52 szavazat
Dunántúl:

Dr. Giday Henriette

40 szavazat
A további szavazatok megoszlása:
Dunántúl:

Dr. Pinkavölgyi Csilla
12 szavazat
15. Elnöki köszöntő - Dr. Szabó Csongor 
Az újonnan megválasztott elnök röviden ismertette az elnöki munkára vonatkozó terveit, majd eredményes munkát kívánva az új vezetőségnek és elnökségnek, megköszönte a részvételt a küldöttközgyűlés résztvevőinek.
16. Zárszó - Dr. Trestyánszky Zoltán – levezető elnök 
Budapest, 2013. február 15.





Dr. Kis Szölgyémi Mónika






    jegyzőkönyvvezető


Prof. Dr. Soós Gyöngyvér




Dr. Trestyánszky Zoltán

           hitelesítő





            hitelesítő

